Document ID: 32012D0412

A BIZOTTSÁG VÉGREHAJTÁSI HATÁROZATA
(2012. július 19.)
az állampolgárságuktól eltérő tagállamban lakóhellyel rendelkező uniós polgárok aktív és passzív választójogának a helyhatósági választásokon történő gyakorlására vonatkozó részletes szabályok megállapításáról szóló 94/80/EK tanácsi irányelv mellékletében szereplő, „alapszintű helyhatósági egységek” listájának módosításáról
(2012/412/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre és különösen annak 22. cikke (1) bekezdésére,
tekintettel az állampolgárságuktól eltérő tagállamban lakóhellyel rendelkező uniós polgárok aktív és passzív választójogának a helyhatósági választásokon történő gyakorlására vonatkozó részletes szabályok megállapításáról szóló, 1994. december 19-i 94/80/EK tanácsi irányelvre (1) és különösen annak 2. cikke (2) bekezdésére,
mivel:
(1)
A 94/80/EK irányelv melléklete felsorolja azokat az „alapszintű helyhatósági egységeket”, amelyek meghatározzák az irányelv hatályát.
(2)
A 94/80/EK irányelv 2. cikkének (2) bekezdése értelmében a tagállam értesíti a Bizottságot, ha nemzeti jogának változása következtében az irányelv mellékletében említett bármely alapszintű helyhatósági egységet másik egység váltja fel, vagy ha a jogszabályok ilyen változása eredményeként egy ilyen egységet megszüntetnek vagy létrehoznak. Ezt követően a Bizottság a szükséges cserék, törlések vagy kiegészítések megtételével kiigazítja a mellékletet, és az ilyen módon felülvizsgált mellékletet közzéteszi az Európai Unió Hivatalos Lapjában.
(3)
Dánia, Görögország, Írország, Lettország és Litvánia arról tájékoztatta a Bizottságot, hogy nemzeti jogszabályaik változása következtében „alapszintű helyhatósági egységeik” módosultak. Az érintett jogszabályokról a Bizottságot hivatalosan tájékoztatták.
(4)
A 94/80/EK irányelv mellékletét ennek megfelelően módosítani kell,
ELFOGADTA EZT A HATÁROZATOT:
1. cikk
A 94/80/EK irányelv melléklete e határozat mellékletének megfelelően módosul.
2. cikk
Ez a határozat az Európai Unió Hivatalos Lapjában való kihirdetését követő első napon lép hatályba.
Kelt Brüsszelben, 2012. július 19-én.

Labels: 10
0
18
11